Pronombre adverbial i/bi/ie en aragonés

O **pronombre adverbial ''i/bi/ie*** se remonta a o [[latín]] *IBI*. Existe en muitas [[luengas romances]] amés de l'[[Idioma aragonés|aragonés]]: [[idioma italiano|italiano]], *vi* u *ci* (< ECCE IBI u < ECCE HIC), [[idioma francés|francés]], *y*, [[idioma occitán|occitán]], *i*, [[occitán gascón|gascón]], [[Idioma catalán|catalán]], *hi*.

O significau ye sobretot a significación inicial d'[[Adverbios espacials en aragonés|adverbio espacial]], y ixo, d'acuerdo con a desaparición d'a diferencia entre [[ablativo]] y [[acusativo]], tanto pa reposo (*en un puesto*) como pa dirección (*ta un puesto*).

Tamién puede representar pronominalment situacions adverbials expresadas con a preposición *ad* en relación con personas y cosas.

Asinas sirve pa reproducir un complemento preposicional que empieza con cualsiquier preposición que no siga *de* ni asimilable a *de*

Una d'as tendencias foneticas de l'aragonés ye conservar as sonoras intervocálicas latinas, -B-, -D- y -G-, y por ixo dicimos *leixiva*, *rader* y *peder*. A evolución de *IBI* en aragonés de bella val [[Pireneu axial|axial]], mas que mas as [[aragonés occidental|vals occidentals]] yera, por tanto, BI, con a consonant conservada, (y en cheso se diz encara *IB-ye* como variant de *bi-ye*).

En aragonés [[aragonés semontanés|semontanés]], [[aragonés ribagorzano|ribagorzano]] y d'a mas gran parte d'o [[Prepireneu]] s'emplegaba, manimenos a variant *I*, que coincide con atrás luengas, y pareixe que esta variant yera la que s'emplegaba en a [[Aragonés de la val d'Ebro|val d'Ebro]] y ya la que trobamos en os textos medievals.

En as parlas orientals como as  d'a [[aragonés ribagorzano|Ribagorza]], [[aragonés fovano|A Fueva]], [[aragonés chistabín|Chistau]], y a vegadas en [[aragonés belsetán|Bielsa]] ([[aragonés centro-oriental]] y [[aragonés oriental]]) se fa servir a variedat dezaga o verbo *-ie*: 
**no puedo meter-lo-ie*.

En as zonas occidentals ([[aragonés occidental]] y [[aragonés centro-occidental]]), s'emplega *bi* dimpués d'o verbo, como en [[aragonés cheso|cheso]]:
**se podría fer una planeta que, plantando-bi arbols, sería bien maja*.

Tradicionalment s'ha considerau que *i*/*bi* teneba uso nomás que como [[locativo]] y complemento preposicional que encomienza con *a*, *en*, *ta*, y con o verbo *haber*. Manimenos bel intresau en a lingüística ya heba visto que en a [[literatura chesa]] se rechistraba un emplego que feba referencia a un complemento preposicional que teneba *con*. Agora se'n tiene millor conoixencia y se vei que ye como en atras lenguas:

* Como [[locativo]]:
***Ya bi ye* ([[aragonés tensino|Panticosa]])
***Porque i vaz a divertir-tos* ([[aragonés estadillano|Estadilla]])
***No i soi estato* ([[aragonés belsetán|Bielsa]])
***No bi so estada* ([[aragonés cheso|Echo]])
***Y si conviene no ir ta lo café no i be* (Echo).
***La patata se i cría bien* ([[aragonés chistabín|Chistau]])
***La chen se'n va y no i torna/ y els qu'encara i están* ([[aragonés campés|Campo]])
* Como complemento preposicional: muitas vegadas con os verbos *pensar* y *creyer*, como pensar en bella cosa o creyer en bella cosa.
***De pensar-ie me sall tenya* (Pastorada de [[Torres (Ribagorza)|Torres]])
***No i pienso.* ([[Aragonés d'o Viello Sobrarbe|Viello Sobrarbe]]).
***No i creigo.* ([[Aragonés d'o Viello Sobrarbe|Viello Sobrarbe]]).
* Como complemento preposicional de puesto: emplego intermedio entre as dos modalidaz.
*** **Por o calso d'o filo** no **i** pasa*. ([[aragonés de Sierra Ferrera|Penya Montanyesa]])
***Un matical de buxos que no i puedes pasar*. (Penya Montanyesa). *I* en este caso substituye a *'Por ixe puesto**, que tiene un matinal de buxos.
**''¿ Qué metes **en a cambra**? no **i** meto cosa'' ([[aragonés fobano|Fovano]]).
**''Vas **ta Troncedo**? No **i** voi''.
**''Toz los anyos se dan cita los fillos de Graus – los que **i** son y los que anyoraus sonyan que **i** están. ([[aragonés grausino|Graus]]). I en esta caso substituye a **En Graus*'.
* Con verbos que prenen un sentiu especial: *veyer*, *saber*, y, como dimpués explicaremos, *haber*:
***No se i vede guaire; fa fosco encara.* ([[aragonés benasqués|Benás]]).
***Ya ye viella, no i vei.* ([[Aragonés de Sierra Ferrera]]).
* Con *haber*: A forma impersonal d'o verbo *haber* ye acompanyada d'este pronombre. As formas orichinals son
***Haber-bi*: *Bi ha /B'ha, Bi heba, Bi hese*.
***Haber-ie*: *I ha, I heba, I hese*.
**Pero bi ha variacions, como l'ansotán *bi'sta* (con un uso curioso d'o verbo *estar* como impersonal con paralelo en [[idioma rumano|rumano]]), y as formas castellanizadas *i hai*, *i habeba*, atcetera…

==== Situación d'o pronombre adverbial en aragonés ====
En o proceso de [[desaparición de l'aragonés]] o pronombre adverbial ye uno d'os primers caracters que desapareixen: l'emplego regular nomás se da que en bella val d'o [[Pireneu Axial]] mas conservadera y fuera d'as vals axials en zonas orientals, ([[aragonés d'o Viello Sobrarbe|Viello Sobrarbe]], [[aragonés fobano|A Fueba]] y [[aragonés ribagorzano|Ribagorza]]), on influye que se charre amán o catalán, on lo emplego ye encara fuerte y regular.

En bel puesto l'emplego en a forma impersonal d'o verbo *haber*, se fa con a forma castellana d'este mesmo verbo, (que paradoxicament tiene a *y *fosilizada).

* *I ha* /yá/ > *I hai* /yay/.

Fruito d'as combinacions con l'atro pronombre adverbial *en/ne*, a vegadas en a forma personal d'o verbo *habe*r i trobamos tamién una *n*, que no complementa cosa y que forma con a *i* una *ny*:

* *n'i hai'' /ny hai/

## Referencias